Diari Oficial de la Generalitat Valenciana


Sumari del DOGV 5865, del 07-10-2008 (2008/11428)

ACORD de 3 d'octubre de 2008, del Consell, pel qual declara la urgent ocupació dels béns i drets subjectes a un expedient d'expropiació forçosa de l'Ajuntament de Barx.
------------------------------------------------------------------------------------------------------------------------------------------------------------------------

### Dades del document

Número de DOGV
:   5865

Data del DOGV
:   07-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11631


Data del document
:   03-10-2008

Organisme emissor
:   Conselleria de Presidència

Tipus de document
:   Acord

Descriptors 

:   * Barx
    * expropiació
    * administració local

ACORD de 3 d'octubre de 2008, del Consell, pel qual declara la urgent ocupació dels béns i drets subjectes a un expedient d'expropiació forçosa de l'Ajuntament de Barx. [2008/11214]  
El Consell, en la reunió del dia 3 d'octubre de 2008, va adoptar l'acord següent:  
L'Ajuntament de Barx, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de les obres del «Col·lector general de sanejament de Barx».  
Esta declaració d'urgent ocupació es justifica per les raons següents:  
El procediment d'urgència és necessari pel fet que s'està produint un abocament continu d'aigües fecals i negres al subsòl de la zona de Barx, amb la consegüent contaminació dels aqüífers, tenint en compte que Barx es troba a uns 400 m d'altura sobre el nivell del mar i té una situació geogràfica dominant a l'est amb Gandia i al nord amb Simat de la Valldigna, per la qual cosa es filtren totes les aigües cap a cotes inferiors i contaminen els aqüífers de Gandia i Simat de la Valldigna, en un procés de deteriorament cada vegada més greu.  
Per tot això no ha d'utilitzar-se el procediment ordinari ja que implicaria demorar l'execució immediata de les obres al no poder acreditar la disponibilitat dels terrenys necessaris per a la servitud i ocupació temporal, sent estes obres de total emergència per a salvaguardar la salubritat pública i la qualitat de les aigües, havent de tindre clar que cada dia que passa s'agreuja la situació.  
La relació de propietaris, béns i drets afectats per l'expedient va ser sotmesa a informació pública i notificada individualment, i es van presentar al·legacions que van ser resoltes pel Ple de la corporació.  
Consten l'aprovació del projecte d'obres, l'acta de replantejament i la retenció de crèdit.  
Per tot això, i considerant les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Presidència, el Consell  
ACORDA  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament de Barx, per a l'execució del projecte de les obres del «Col·lector general de sanejament de Barx», que s'indiquen a continuació:  
Relació de béns afectats  
  
\* \* \* \* \* \* \* \* \* \* \* \* \* \* \* \* \* \*  
Relación de bienes afectados  
  
El present acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiadora, al·legacions només a l'efecte d'esmenar possibles errors que s'hagen patit en assenyalar els béns afectats per la urgent ocupació.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà de la publicació del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercir qualsevol altra via que estimen oportuna.  
València, 3 d'octubre de 2008  
El vicepresident primer i secretari del CONSELL,  
VICENTE RAMBLA MOMPLET